Առաջինի դեպքում, նշում է նա, աշխատանք տարվել է և տարվում է: «Բայց ես կարծում եմ, որ դա ազգային առումով ոչինչ չի փոխում: Համայնքային առումով նույնպես գործընթաց կա, մասնավորապես, առկա է Սիսի կաթողիկոսության հարցը, դա ևս լավ է: Ինձ համար կարևորը Հայաստանի տարածքային ամբողջականության վերականգնումն է»,-ասաց նա` պարզաբանելով, որ խոսքը ոչ թե տարածքների հետ վերադարձի, այլ պատմական հայկական տարածքների վրա Հայաստանի սուվերենության վերականգնում է: «Դա կարող է լինել Հայաստանին այդ տարածքներով անարգել եւ անմաքս ելք ապահովելով դեպի ծով, այդ տարածքներում առանց հարկի տնտեսական գործունեություն ծավալելու տեսքով, եւ որ հարկերը վճարվեն Հայաստանում եւ այլն», - ասաց Պապյանը: